আজকের দুনিয়ায় বই পড়া কিংবা বইপ্রীতি নিয়ে তেমন মুখরোচক গল্প আর তেমন শোনা যায় না। ইলেকট্রনিক মিডিয়ার প্রতাপ প্রায় সবারই মাথা তালগোল পাকিয়ে দিয়েছে, এ কথা জোর দিয়েই বলা যায়। শুধু গরিব বিশ্বে নয়, ইউরোপ-আমেরিকাতেও খানদানি বইয়ের দোকানগুলো একের পর এক বন্ধ হওয়ার নোটিশ দিয়ে চলেছে। ব্যাপারটা বইপাগলদের আতঙ্কিত করেছে সন্দেহ নেই। কিন্তু এসব উপেক্ষা করেও যাঁরা গভীর মনযোগ দিয়ে বই পড়ে চলেছেন, আজও তাঁদের মধ্যে আমাদের বাংলাদেশের প্রিয়জন শিক্ষাবিদ জনাব সলিমুল্লাহ খান অন্যতম।